An Líonra Chun an Éagsúlacht Teangacha a Chur Chun Cinn

Is líonra tras-Eorpach é an Líonra Chun an Éagsúlacht Teangacha a Chur Chun Cinn () a chuimsíonn rialtais náisiúnta agus réigiúnacha, eagraíochtaí stáit agus pobail agus taighdeoirí a oibríonn ar an bpolasaí ar son teangacha réigiúnacha agus mionlaigh.

Eagraíonn siad comhdhálacha agus déanann siad obair i réimse na pleanála teanga agus an bheartais teanga. Soláthar seirbhísí sláinte agus cúraim shóisialta i bpobail ilteangacha ba ea an téama a bhí ag comhdháil amháin dá gcuid sa bhliain 2023 a d’eagraigh an mionlach Sualainnise san Fhionlainn. Chualathas léachtaí ó shaineolaithe ar chúrsaí sláinte agus cúraim in áiteanna ar nós na Breataine Bige agus Thír na mBascach agus tugadh cuairt ar ollscoil agus ar ospidéal ina ndéantar freastal ar an mionlach Sualainnise. Tá ballraíocht iomlán ag Foras na Gaeilge ann.

 Naisc sheachtracha 

 Tagairtí 

Catagóir:Líonraí Teanga
Catagóir:Pleanáil Teanga
Catagóir:Beartas Teanga
Catagóir:Eagraíochtaí Eorpacha
Catagóir:Éagsúlacht Teangacha
Catagóir:Mionteangacha